**სოფლის მეურნეობისა და ეკონომიკის განვითარების ხელშეწყობის სამსახურის 2024 წლის ანგარიში**

თეთრიწყაროს მუნიციპალიტეტის მერიის, სოფლის მეურნეობისა და ეკონომიკის განვითარების ხელშეწყობის სამსახური ყველა მიმდინარე აქტუალური საკითხის განხილვა-გაანალიზება, რეაგირებაზე მუდმივ რეჟიმში მუშაობს. მუნიციპალიტეტის მოსახლეობის ეკონომიკური დონის ამაღლების მიზნით, გეგმავს და ანხორციელებს მრავალ აქტივობებს, სადაც ჩართულია ყველა თანამშრომელი.

სამსახური მუშაობს მიწის ნაკვეთებზე უფლებათა სპორადული რეგისტრაციის სახელმწიფო პროექტზე, რომლის ფარგლებშიც 2024 წლის განმავლობაში შემოსულ ყველა წერილზე შესაბამისი ვადების ფარგლებში მომზადდა საპასუხო და შუალედური წერილები.

საქართველოს მინერალური რესურსების ეროვნული სააგენტოდან შემოსულ 13 წერილზე მომზადდა შესაბამისი ოქმები და საპასუხო წერილები.

სამსახურის ყველა თანამშრომელი ჩართულია საქართველოს მთავრობის 2015 წლის 19 ნოემბრის N591 დადგენილებით განსაზღვრული „მაღალმთიან დასახლებაში მუდმივად მცხოვრები პირის სტატუსის მინიჭების, შეწყვეტის, შეჩერების და აღდგენის წესის დამტკიცების შესახებ“ საკითხების განხორციელებაში. 2024 წლის განმავლობაში ჩატარდა 10 კომისიის სხდომა. სხდომებზე განხილულ იქნა 251 განცხადება, რომელთაგან კომისიის გადაწყვეტილებით 222 ადამიანს მიენიჭა, 29 პიროვნებას უარი ეთქვა, ხოლო 126 პირს სამოქალაქო რეესტრიდან შემოსული ინფორმაციის შესაბამისად, გარდაცვალების და რეგისტრაციის ადგილის შეცვლის გამო, შეუწყდათ სტატუსი.

2024 წლის პირველ ნახევარში ადგილზე შემოწმდა და მონიტორინგი ჩაუტარდა 528 ადამიანს, ამჟამად მიმდინარეობს წლის მეორე ნახევარში ჩასატარებელი მონიტორინგის შედეგების ანალიზი.

ჩვენს მიერ ეტაპობრივად ხდება იმ მოქალაქეების პირადი ინფორმაციის მოძიება და გაგზავნა „ლიბერთი“ ბანკის ბაზებში ვინც ვერ მოხვდნენ საწვავი შეშით მოსარგებლეთა სიაში. 2024 წლის განმავლობაში გაიგზავნა 60 ახალი ბენეფიციარის მონაცემი.

თეთრიწყაროს მუნიციპალიტეტში მცხოვრებ ფერმერებს, მეწარმეებს და დაინტერესებულ პირებს (თვეში 150-მდე მოქალაქეს) სამსახურის თანამშრომლები მუდმივად უწევენ კონულტაციებს და აძლევს რეკომენდაციებს მათთვის საინტერესო საკითხებზე.

საქართველოს ეკოლოგიური მიწათმოქმედთა ასოციაცია ,,სემა“-სთან ერთად, სამსახურმა განხორციელა პროექტი ,,დეგრადირებული ნიადაგებისა და საძოვრების გაუმჯობესების ღონისძიებების დანერგვა და მდგრადი მართვა თეთრიწყაროს მუნიციპალიტეტის საძოვრებზე“. პროექტის ფარგლებში, ქალაქ თეთრიწყაროს მიმდებარედ, 5000 კვ.მ მიწის ნაკვეთზე მოეწყო ე.წ ელექტრო მწყემსის სისტემა, დამუშავდა ნიადაგი, დაითესა საძოვარი ბალახი (ესპარცეტი), ადგილობრივი ფერმერებისათვის ჩატარდა სასწავლო სემინარი, საძოვრების მართვასთან დაკავშირებით და განხორციელდა ადგილზე ვიზიტი, აღნიშნულ სადემონსტრაციო ნაკვეთზე.

ეკონომიკის, მცირე ბიზნესისა და ტურიზმის განვითარების ხელშეწყობის განყოფილება უზრუნველყოფს ეკონომიკური განვითარების დაგეგმვისათვის სათანადო სტატისტიკური ინფორმაციის შეგროვებასა და დამუშავებას, ყოველწლიურად, ანახლებს ადგილობრივ მეწარმეთა ბაზებს. თეთრიწყაროს მუნიციპალიტეტის მერის წარმომადგენლებთან ერთობლივი მუშაობის შედეგად, აღირიცხა მუნიციპალიტეტში მოქმედ ეკონომიკურ სუბიექტები, ადმინისტრაციული ერთეულების მიხედვით, მიმდინარე წელს 193 ადგილობრივი მეწარმეა რეგისტრირებული მეწარმეთა ბაზაში.

მცირე ბიზნესის წარმომადგენლები, ადგილობრივი ნაწარმის პოპულარიზაციისა და ცნობადობის გაზრდის მიზნით, ეკონომიკის, მცირე ბიზნესისა და ტურიზმის განვითარების ხელშეწყობის განყოფილების ჩართულობით, აქტიურად მონაწილეობენ თეთრიწყაროს მუნიციპალიტეტის მერიის მიერ ორგანიზებულ ღონისძიებებზე, როგორიცაა:

* საშობაო-საახალწლო გამოფენა/გაყიდვებში მონაწილეობა მიიღო 15 ადგილობრივმა მეწარმემ;
* სახალხო დღესასწაული ,,დიდგორობა“-გამოფენა/გაყიდვებში მონაწილეობა მიიღო 23 ადგილობრივმა მეწარმემ;
* სახალხო ღონისძიება ,,მანგლისობა 2024“- გამოფენა/გაყიდვებში მონაწილეობა მიიღო 30 ადგილობრივმა მეწარმემ;
* სახალხო დღესასწაული ,,გარისობა 20224“- გამოფენა/გაყიდვებში მონაწილეობა მიიღო 20 ადგილობრივმა მეწარმემ;

მცირე ბიზნესის განვითარების, საინვესტიციო პროექტების განხორციელების ხელშეწყობის მიზნით, მიმდინარე წელს, ეკონომიკის, მცირე ბიზნესისა და ტურიზმის განვითარების ხელშეწყობის განყოფილებამ განახორციელა შემდეგი აქტივობები:

* სოფლის მეურნეობისა და ეკონომიკის განვითარების ხელშეწყობის სამსახურმა პროექტის „შემოქმედებითი კომპასი საქართველო“ ინფრასტრუქტურის ფიზიკური აღნუსხვის საგრანტო კონკურსში მიიღო მონაწილეობა და შექმნა თეთრიწყაროს მუნიციპალიტეტის ფიზიკური ინფრასტრუქტურის აღნუსხვის დოკუმენტი. გაეცნო: ფიზიკური აღნუსხვის მეთოდოლოგიას, პრეზენტაციებს, ჩასატარებელი კვლევებისა და ინფორმაციის შეგროვების შესახებ, თეორიულ და პრაქტიკული აღწერის გზამკვლევს, რომელმაც ხელი შეუწყო პრაქტიკულ საველე სამუშაოების ჩატარების პროცესს. განხორციელდა გასვლითი აქტივობები, რომელიც მოიცავდა თითოეული ობიექტის ადგილზე დათვალიერებას, ფოტო-დასურათებას, ვიზუალურ შეფასებას. შენობისა და ინფრასტრუქტურის გამოსახულებები აღიბეჭდა როგორც ლანდშაფტის ასევე, ვერტიკალურ კონფიგურაციებში. გადაღებულ იქნა შიდა და გარე ფასადური სივრცეები. გამოსახულების ხარისხი, ფაილის ნებადართული ტიპები, გარჩევადობა და თანამიმდევრობა დაცულია სახელმძღვანელო მითითებების შესაბამისად. 31 აღნუსხულ ობიექტზე შეიქმნა საინფორმაციო პაკეტები: (მონაცემთა ბაზა- პასპორტიზაცია), ამონაწერი საჯარო რეესტრიდან, სიტუაციური ნახაზი, საკადასტრო გეგმა, არქივიდან და მოსახლეობიდან მოძიებული ინფორმაცია. Google Drive-სა და Google Earth-ის პლატფორმაზე განთავსდა პროექტისთვის მნიშვნელოვანი მასალები. პროექტის შედეგად შეიქმნა თეთრიწყაროს მუნიციპალიტეტში არსებული კულტურისა და შემოქმედებითი სივრცეების სრულყოფილი მონაცემთა ბაზა, ინვესტორთა შეთავაზების მიზნით.
* განყოფილებამ მონაწილეობა მიიღო პროექტის “მერები ეკონომიკური ზრდისთვის (M4EG)”პროგრამაში ,,მერების საინვესტიციო მზაობის აკადემია“, რომელიც ხორციელდება გაეროს განვითარების პროგრამის (UNDP) მიერ თეთრიწყაროს მუნიციპალიტეტის მერიასა და M4EG ფინანსებისა და ინვესტიციების მოზიდვის მზაობის აკადემიასთან თანამშრომლობით. პროექტი განხორციელდა სამ ეტაპად, პირველ ეტაპზე განყოფილებამ იმუშავა კონკურსში მონაწილეობის განაცხადის ფორმის შევსებაზე, რომელიც მოიცავდა ზოგად ინფორმაციას მუნიციპალიტეტის შესახებ. მეორე ეტაპზე მომზადდა, შემუშავდა და შეფასდა მუნიციპალიტეტის საინვესტიციო პროფილიში შეტანილი ინფორმაცია მუნიციპალიტეტის სოციალურ-ეკონომიკური გარემოს, ადგილობრივი ბიზნეს საქმიანობის, ინფრასტრუქტურის, ეკონომიკის წამყვანი დარგების, საპრივატიზაციო ქონების, ბუნებრივი რესურსების, ეკონომიკური მაჩვენებლების, საგადასახადო შეღავათებისა და განვითარების საპროექტო იდეების შესახებ. პროექტის დასკვნით მესამე ეტაპი ამჟამად ხორციელდება, შეიქმნა მუნიციპალიტეტის საინვესტიციო კატალოგი, დამუშავებული ინფორმაციისა და ფოტო მასალის საფუძველზე. საინვესტიციო კატალოგი სამომავლოდ მუნიციპალიტეტში ინვესტორების მოსაზიდან იქნება გამოყენებული.
* განყოფილებამ, შეიმუშავა და განახორციელა პროექტის ,,თეთრიწყაროს მატეანე“ მეორე ეტაპი. მუნიციპალიტეტის ადმინისტრაციული ერთეულების მერის წარმომადგენლებთან ერთობლივი მუშაობის შედეგად, გამოვლინდნენ ტურისტულად საინტერესო ახალი ობიექტები და მეწარმეები, რომლებიც შეტანილ იქნა ტურისტულ მარშრუტებში.

თეთრიწყაროს მუნიციპალიტეტის მერია მჭიდროდ თანამშრომლობს საქართველოს წამყვან უნივერსიტეტების ტურიზმის პროგრამების ხელმძღვანელებთან, კურორტების განვითარების სააგენტოსთან. ქვეყნის ტურიზმის დარგის ექსპერტებთან ერთობლივად მუშავდება სხვადასხვა პროექტები, ახალი მარშრუტები, პრაქტიკული ტურიზმი, ინფოტურები, კონფერენციები და სხვა აქტივობები. მიმდინარე წლის აპრილის თვეში, ადგილობრივი თვითმმართველობის წარმომადგენლებთან ერთად ჩატარდა ,,ინფოტური“ განახლებულ ხულუტის ციხესა და ფიტარეთის სამონასტრო კომპლექსში, რომელსაც ესწრებოდნენ ადგილობრივ ბაზარზე მოქმედი ტურისტული სააგენტოები და აკადემიური წრის წარმომადგენლები. ტურისტულად საინტერესო ადგილების ცნობადობის გაზრდის მიზნით, საქართველოს საპატრიარქოს წმიდა ანდრია პირველწოდებულის სახელობის ქართული უნივერსიტეტის პროფესორ მასწავლებლები გაეცნენ მუნიციპალიტეტის ტერიტორიაზე არსებულ ტურისტულ მიმზიდველობებს.

განყოფილება აქტიურად იყო ჩართული საქართველოს დაცულ ტერიტორიებზე, კერძოდ, ალგეთის ეროვნული პარკის ადმინისტრაციის დაქვემდებარებაში არსებულ დაცული ტერიტორიების ეკოტურიზმის მდგრადი განვითარების გენერალური გეგმის შემუშავების პროცესში, რომელიც დაფინანსდა შვედეთის საერთაშორისო განვითარების სააგენტოს (SIDA) მიერ.

სოფლის მეურნეობისა და ეკონომიკის განვითარების ხელშეწყობის სამსახური ფუნქცია/მოვალეობებს ანხორციელებს მოქმედი კანონმდებლობის, მერიის დებულების და მუნიციპალიტეტის სხვა სამართლებრივი აქტების შესაბამისად.